l6 * APPENDIX 



Item que viscontes, conestables, baillifs, gaolers, et clercs des 

 iustices ou des viscontes, nautres ministres queconqes, rienz ne 

 preignent par cause de lour offices, de meismes les seruantz, 

 pur fees, suete de prisone, nen autre manere ; et sils eient 

 rienz pris en tiele manere, qils les facent deliuerer as coillours 

 des disme et quinzisme, en eide de la commune pur temps qe 

 les disme et quinzisme courgent, auxibien pur tout le temps 

 passe come pur le temps auenir ; et que les dites iustices en- 

 quergent en lour sessions si les ditz ministres eient rienz receuz 

 de meismes les seruantz et ce quils troueront par tiels enquestes 

 que les ditz ministres aueront receuz, facent meismes les ius- 

 tices leuer de chescun des ditz ministres et liuerer as ditz coil- 

 lours ensemblement od lexcesses, fins et ranceons faitz, et 

 auxint les amerciementz de toux ceux qi serront amerciez 

 deuant les ditz iustices, en allegeance des villes come desus est 

 dit ; et en cas que lexcesse troue en vne ville passe la quantite 

 de la quinzisme de meisme la ville, soit le remenant de tiel 

 excesse leue, et paie par les ditz coillours a les plus proscheines 

 villes poures, en eide de lour quinzisme, par auisement des ditz 

 iustices ; et que les fins, raunceons, excesses et amerciementz 

 des ditz seruantz et laborers pur temps auenir, currante la dite 

 quinzisme, soient liuerez as ditz coillours en la forme susdite, 

 par endenture affaire entre eux et les ditz iustices, issint que 

 meismes les coillours puissent estre chargez sur lour accompt 

 par meismes les endentures, en cas que les ditz fins, raunceons, 

 amerciementz et excesses, ne soient paiez en eide de la quin- 

 zisme auantdite, et cessante meisme la quinzisme, soit leue al 

 oeps le Roi et respondu a lui par le viscont du countee. 



Item que les ditz iustices facent lour sessions en touz les 

 countes Dengleterre au meins quatre foitz par an, cest assauoir, 

 a les festes del Annunciacion de nostre Dame, Seinte Mar- 

 garete, Seint Michel, et Seint Nicholas, et auxint totes les 

 foitz qil busoignera selonc la descrecion des iustices; et que 

 ceux qi parlent en presence des dites iustices, ou autres choses 

 facent en lour absence ou presence, en abaudissement ou mein- 

 tenance des ditz seruantz et laborers, au contraire de cest ordi- 



